Cädasedda

Cädasedda (Câdesédda in tabarchìn, Calesèda in sàrdo) a l'é 'n comùn da Sardegna, inta provinsa do Sud Sardegna.

 Giögrafîa 

 Stöia 

 L'insediaménto tabarchìn 
Câdesédda a l'è 'n'îzoa lengoistica lìgure, scicomme ch'o se ghe parla o tabarchin, coscì cómme inta vixinn-a Carlofòrte, ch'a l'è in sce l'îzoa de San Pê. Sta particolaritæ a l'é dovùa a-a colonizaçión e a-a fondaçión da çittæ da parte di colòni liguri da-a còsta tunixinn-a. 

A-a meitæ do sécolo XVI, in grùppo de lìguri, ch'o l'aiva lasciòu Pêgi, o l'à comensou a navegâ fin tànto ch'o no l'é rivòu inte l'îzoa picinn-a de Tabarka, in sciâ còsta da Tunixìa, aprêuvo a-i Lomelìn, 'na famiggia zenéize de cónto, ch'a l'aiva otegnùo 'na concesción pe di traffeghi econòmichi da ste parte.

Vèrso a meitæ do sécolo XVIII, co-o scentâ da pesca di coràlli e o vegnî pêzo de relaçioîn co-a Tunixìa, i colòni i l'àn lasciòu Tabarka e àn otegnùo de concescioîn da-o re de Sardégna pe fondâ doî insediaménti. O prìmmo, do 1738, in sce l'îzoa de San Pê, dónde o gh'é Carlofòrte e o segóndo quéllo de Câdesédda, inte 'na zöna  no guæi popolâ de l'îzoa de Sant'Antiòcco.

Da-a fin do 1700 fin a-a giornâ d'anchêu, a comunitæ de Câdesédda a l'à mantegnùo squæxi delóngo di scistémi d'organizaçión soçiâli d'orìgine tabarchinn-a (léngoa e tradiçioîn do mâ), comme o l'é avegnùo a Carloforte, ma co-a differensa de êsse influensâ ascì da-a coltùa sarda da çitæ de Sant'Antiòcco, ch'a gh'é da vixìn. Sto chì o l'é stæto réizo ciù fàçile da-o fæto che Câdesédda, a no l'è izoâ cómme Carlofòrte, e gràçie a-i vàri contàtti i se mésccian de spessoe infoénse tabarchìnn-e con quélle da Sardegna e do Sulcis, delóngo co-o senso d'appartensa e i stréiti ligammi ch'o gh'é co-a Liguria e soviatùtto con Zena.

 Pòsti de interèsse 
 Architetûe religiôze 

 Economîa 

 Coltûa 

 Manifestaçioìn 

 Fèste e fêe 

 Comunicaçioìn 

 Aministraçión 

 Nòtte 

 Âtri progètti 

Categorîa:Provinsa do Sud Sardegna
Categorîa:Comûni da Region Sardegna